open-index/open-wikipedia-markdown huggingface dataset:
Afrizal Anoda

Afrizal Anoda adolah saurang aktor, panulih jo wartawan Indonesia. Nyo tacataik alah mambintangi 17 fiim. Di film Ranjau-Ranjau Cinta tahun 1984 jo film Nagabonar tahun 1987 lalu film Ketika Dia Pergi tahun 1990 mambuek namonyo makin dikana dan masuak kategori pameran pandukuang laki-laki nan paliang ancak. Inyo lahia di Sawahlunto pado 11 April 1952 dan manyalasaian pandidikan di tampek kalahiaannyo. Inyo anak kaanam dari sambilan baradiak-kakak dari pasangan Ahmad Omar jo  Noerkatoen dari Kota Padang. Afrizal Anoda basuku Tanjuang dan mandapek gala Sari Marajo satalah kawin.

## Marantau ka Jakarta
Tahun 1973, nyo pai marantau ka Jakarta untuak mandalami teater di Instituik Kasanian Jakarta (IKJ) namun dulu masih banamo Limbago Pandidikan Kasanian Jakarta.

Di Jakarta, nyo parnah karajo sabagai panulih lapeh di harian *Sinar Harapan* (1974-1978). Tamaik dari IKJ nyo manjadi raporter harian *Berita Buana* (1978-1979) lalu masuak karajo di surek kaba *Zaman* (1979-1983) jo surek kaba *Sarinah* (1983-1985)  nan pado zaman taraso militan untuak manjadi raporter ditambah di zaman tu banyak media nan kanai bredel jo Orde Baru. Karyanyo di dunia jurnalih mandapek panghargoan Hadiah Adinegoro tahun 1984. Karianyo di dunia jurnalih balanjuik manjadi redaktur surek kaba *Famili* (1985-1986), lalu surek kaba *Suasana/Pertiwi* (1988-1991). Lanjuik ka *News Producer* di RCTI stasiun tivi swasta partamo di Indonesia.

## Tampia di Laya Leba
Di laya leba, nyo alah parnah main cukuik banyak film, diantaronyo:

# *Sepasang Merpati* (1979)
# *Yang Terlarang Tersayang* (1983)
# *Ranjau-Ranjau Cinta* (1984)
# *Damai Kami Sepanjang Hari* (1985)
# *Pertunangan* (1985)
# *Nagabonar* (1986)
# *Kasmaran* (1987)
# *Cintaku di Rumah Susun* (1987)
# *Saur Sepuh II: Pesanggrahan Kerama*t (1988)
# *Omong Besar* (1988)
# *Ketika Dia Pergi* (1990)
# *Pedang Naga Puspa* (1990)
# *Makelar Kodok Untung Besar* (1990)
# *Pengantin* (1990)
# *Tutur Tinular II: Naga Puspa Kresna* (1991)
# *Tenggelamnya Kapal Van der Wijck* (2013)
# *The Last Barongsai* (2017)
# *Suzzana: Malam Jumat kliwon* (2023)

= Rujuakan =
Zaskia Sungkar

**Zaskia Rahma Sungkar** atau labiah dikana jo **Zaskia Sungkar** () adolah saurang aktris jo panyanyi Indonesia katurunan Yaman jo Minangkabau.

## Kahidupan awal jo kaluarga
Zaskia dilahiakan di Jakarta pado tanggal 22 Desember 1990. Inyo adolah anak suluang dari aktor Mark Sungkar jo Fanny Bauty. Adiak padusinyo, Shireen Sungkar, samo baprofesi sabagai aktris.

## Karier
Sungkar masuak industri hiburan sasudah adiaknyo, tapi labiah banyak ditantang dek apaknyo. Katiko Shireen mamulai jo bamain sinetron, Zaskia mulai jo manyanyi; pado taun 2008 inyo jo adiaknyo mambantuak duo The Sisters. Inyo mangaluakan album nan bajudul samo  pado taun itu, jo single "Keajaiban Cinta". Satahun kamudian, inyo mulai bamain dalam babarapo sinetron, tamasuak *Terlanjur Cinta*, *Seruni*, jo *Koboi Cabe Rawit*.

Sasudah manikah jo aktor Irwansyah, Zaskia marilis single jo lakinyo dan tampil di televisi basamo-samo.

Zaskia mambukak usaha partamo inyo, TK Khalifa di Bintaro, Tangerang, jo adiaknyo.

Zaskia mangatokan baso inyo indak nio bamain dalam sinetron lai, walaupun inyo masih manimbang untuak tampil di televisi atau film, jo baniat untuak taruih banyanyi.

## Kahidupan pribadi
Zaskia manikah jo Irwansyah pado 15 Januari 2011 dalam adat Padang. Kaduonyo mulai bapacaran pado bulan Mei 2010 dan batunangan pado tanggal 8 Desember taun tu. Pasangan iko mamiliah bulan madu ka Makah untuak umrah. 

## Filmografi
### Film

### Serial televisi

### Film televisi

* Suamiku Adik Iparku
* Kalo Cinta Jangan Lari
* Suara Adzan Untuk Zaskia''


## Rujuakan

; Catatan kaki

; Daftar pustaka 

*
*
*
*
*
*
*
*
*

## Pautan lua
Jombang Santani Khairen

Jombang Santani Khairen atau nan labiah dikana jo namo J.S Khairen iolah saurang panulih novel mudo Indonesia. Karyanyo mancakup linteh genre kayak genre patualangan, drama, satia, politiak, horor jo fantasi. Inyo mulai manulih sajak 2013 dan mulai dikana publik jo novel *Kami (Bukan) Sarjana Kertas* nan manjadi novel paliang larih do Gramedia nan baulang dicetak-cetak. J.S Khairen lahia di Padang, 23 Januari 1991. Apaknyo adolah Khairul Jasmi adolah saurang wartawan sakaliguih Pimred *Harian Singgalang* dan amaknyo Enizar, guru di MAN 1, Padang.

## Maso Sikolah
Inyo basikolah di SD Adabiah 2 Padang, lalu SMPN 5 Padang jo SMAN 10 Padang. Kamapuan manulih alah taasah sajak SMA apolai apaknyo acok juo manulih cerpen, novel dan tantunya manulih barita di surek kaba.

Tahun 2009, inyo masuak kuliah di UI jurusan Manajemen. Salamo di kampus nyo aktif dalam panulisan ilmiah jo jurnalih nan maantaannyo manjadi salah saurang lulusan fakultas tabaik katiko di wisuda tahun 2014. Satalah luluih, J.S Khairen manjadi asisten pribadi Rhenald Kasali lalu mangabdi di Rumah Parubahan nan didirian dosennyo tu. Lalu, inyo malanjuikan dan manggaluti industri kreatif jo bakarajo di *Kilau Production* (2017-2019) dan layanan streaming punyo *Gojek, Goplay* (2019-2021) dan parnah manjadi aktor utamo film *Humba Dreams* nan digarok dan disutradarai Riri Riza dan produser Mira Lesmana nan dirilih tahun 2019.

## Karyo
J.S Khairen alah manulih babarapo karyo, diantaronyo:

# *Karnoe* (2013)
# *Bunda Lisa* (2014)
# *9 Keping Surat* (2016)
# *Rinduku Sederas Hujan Sore Itu* (2017)
# *30 Paspor di Kelas Profesor* (trilogi 2014-2016)
# *Kami (Bukan) Sarjana Kertas* (2019)
# *Kami (Bukan) Jongos Berdasi* (2019)
# *Melangkah* (2020)
# *Kami (Bukan) Generasi Bac*t* (2020)
# *Kami (Bukan) Fakir Asmara* (2021) 
# *Hal yang Tak Kau Bawa Pergi Saat Meninggalkanku* (2022)
# *Kado Terbaik* (2022)
# *Bungkam Suara* (2022)
# *Sengketa Mayat* (2022)
# *Kami (Bukan) Kelas Menengah Ngehe* (lagi dikarajoan)

= Rujuakan =
Andjas Asmara

**Andjas Asmara** adolah saurang pamain bola kaki lagendarih dan sangaik gaya plus aksinyo nan mamukau basamo Persija Jakarta jo timnas Indonesia. Lahia di Pulo Brayan, Medan, Sumatera Utaro pado 30 April 1952, Andjas anak nan kaduo dari tujuah baradiak kakak. Namo amaknyo iolah Dawiyah nan basuku Chaniago sadangkan abaknyo iolah Umar bin Khatab urang Malayu-Deli, pagawai kareta api jo palatih klub lokal Medan Utaro.

## Dari Medan ka Jakarta
Tamaik dari SD 25, SMPN 1 jo SMAN 1 nan sagalonyo nyo salasian di Medan, sagalo sakolahnyo di areal Kota Maksum dan AMaliun, area urang awak di Medan, bola kaki mambaoknyo hijrah ka Jakarta. Mulonyo Andjas bamain untuak squad PSMS Junior, lalu diliriak jo F.H Hutasoit, bos klub Jayakarta. Dek karano talentanyo nan hebaik, Andjas tambuih main untuak squad Persija dan tingga di asrama, di kawasan Menteang, Jakarta Pusek. Andjas ndak cuma santiang main bola, inyo juo punyo tampang nan ganteng dan santiang sabaik nyo tadaftar pulo sabagai mahasiswa Teknik Arsitektur, UI. Andjas mambangun karia sapakbolanyo tapi juo mampahatian panampilan nan *stylish* misal gaya rambuiknyo nan gondrong, jersey bagian balakang masuak dalam sarawa, gocekannyo nan mauik, gonyo rancak-rancak mambuek banyak anak mudo manjadikannyo sabagai idola.

## Masuak Timnas Indonesia
Sukses di Persija, Andjas mampu masuak dan tambuih di squad timnas Indonesia di junior jo senior. Inyo main di banyak turnamen di Iraq, Japang, Korea, Bangkok, Thailand, Kualo Lumpua, Malaysia, Jerman, Denmark, Balando, Kroasia, Belgia, Australia jo Norwegia. Inyo tacataik alah 30 kali tampia mambela timnas senior di babagai ajang internasional.

## Kawin
Inyo kawin jo Denti Lusiana, gadih rancak campuran Minang jo Sunda nan rumahnyo di subarang mess Persija. Parkawinan urang ko dimariahan jo baralek gadang di Ballroom Hotel Hilton. Andjas dapek duo urang anak dari pakawinan iko iaitu Marsya Eka Dewi Mayangsari jo Paringga Asmara Putri sarato limo urang cucu.

## Lagenda Persija
Persija sampai kini masih manganggap Andjas Asmara salah saurang lagenda nan punyo jaso bararti bagi tim hinggo hari ko.

## Mamori nan Diingek
Andjas dikanang publik di ganerasinyo barkaik gol rancaknyo wakatu malawan Iraq di Sidney, Australia tahun 1973. Assist dari Waskito, lupuik dari Jacob Sihasale dan Andjas manahan bola pakai dado untuak mancetak gol salto. Palatihnyo wakatu itu iolah Weil Coerver nan inyo suko. Andjas sanang juo dilatih jo Tony Pogacnic, Djamiat jo Suwardi Arland. Maskipun jadi lagenda Indonesia, Andjas ndak bagitu suko jo PSSI karano sistem bobrok dan dianggap brengsek samo nyo.

## Managakan Yayasan
Andjas managakan yayasan nan banamo Yayasan *‘Andjas Asmara For Indonesia’* di Jakarta pado 20 Juli 2023 dan alah dapek SK Kemenkumham lalu di lauching pado 30 Agustus 2023 dan alah legal sacaro hukum.

= Rujuakan =
Ibrahim Irwan Prayitno

**Ibrahim Irwan Prayitno** () adolah anak Irwan Prayitno nan marupokan mantan Gubernur Sumatera Barat (Sumbar) dari Partai Keadilan Sejahtera (PKS) nan manjabaik salamo duo pariode. Ibrahim Irwan Prayitno viral karano banyak balihonyo batabaran di Kota Padang basamo gambar Anies Baswedan. Ibrahim Irwan Prayitno baprofesi sabagai panggaleh jo pangusaho. Umuanyo mudo sangaik untuak saurang politisi apolai handak maju ka DPR RI. Indak main-main, inyo sabana mancaleg dari PKS untuak DPR RI di Dapil Sumbar I jo nomor uruik salapan. Ibrahim Irwan Prayitno adolah anak katujuah dari sapuluah baradiak kakak. Apaknyo Irwan Prayitno jo amaknyo Nevi Zuairina.

## Jubir Timnas Anies Baswedan-Cak Imin
Anies Baswedan jo Muhaimin Iskandar (Cak Imin) adolah calon presiden jo wakil presiden Indonesia pariode 2024-2029 nomor uruik partamo sadangkan lawannyo Prabowo Subianto bapasangan jo Gibran Rakabuming Raka dapek nomor uruik kaduo nan taakhia Ganjar Pranowo jo Mahfud MD dapek nomor uruik katigo. Ibrahim Irwan Prayitno diagiah tugas untuak manjadi salah saurang jubir kampanye Anies-Cak Imin untuak bataruang di Pilpres 2024 nan kini ko. Namo-namo lain nan ditunjuak sabagai Jubir Timnas Anies-Cak Imin diantaronyo Eva Sundari, Tatak Ujiyanti, Geisz Chalifah, Syahganda Nainggolan dan banyak lai.

## Gen Z untuak Kampanye
Ibrahim Irwan Prayitno ditunjuak karano dinilai santiang, masih mudo sarato dakek jo Gen Z dan Millenial sabab pamiliahan tahun 2024 ko ado 54% pamiliah dari duo kalangan dan ganarasi iko. Ibrahim Irwan Prayitno sampai ditunjuak jadi moderator acara "Desak Anies" di Batusangka. Acara ko banyak disukoi kalangan mudo.

Katiko Debat Pilpres 2014 nan tajadi 22 Desember 2023 antar Cawapres, Cak Imin ndak bisa jawek pertanyaan Gibran manganai singkatan SGIE, Ibrahim Irwan Prayitno manilai Gibran ndak ado etika dalam debat mamakai kato singkatan sahinggo Cak Imin ndak mangatahui substansi dari partanyaan nan disampaikan maskipun satalahnyo Cak Imin bisa paham substansi partanyaan tu.

Anies Baswedan maagiah *support* ka Ibrahim karano masih mudo dan nio tajun ka dunia politik dan bapasan ka Ibrahim dan saluruah anak mudo lainnyo untuak akatif dan sibuk malakukan kagiatan positif.

## Kawin
Ibrahim Irwan Prayitno alah kawin jo Nabila Amanda, anak dari pasangan Makky Ananda jo Mira Zauti Thahir. Baralek gadang dilangsuangan sacaro taat protokol kasihatan karano Covid-19 dan diadokan salamo tigo hari dari tanggal 6 hinggo 8 November 2020 di Auditorium Gubernuran, Sumatera Baraik. Banyak Menteri maagiah papan karangan bungo tamasuak Anies Baswedan nankala itu masih manjabaik sabagai Gubernur DKI Jakarta. Namun damikian, banyak masyarakaik nan magkritiak alek gadang ko karano diadokan saat pandemi, mantang-mantang anak gubernur, bisa alek sasuko hati kato masyarakaik nan mangkritik alek tigo hari baturuik-turuik tu.

## Rujuakan
Dino Patti Djalal

Dr. **Dino Patti Djalal**, M.A. () adolah Wakil Menteri Luar Negeri Indonesia nan manjabat dari 14 Juli 2014 sampai 20 Oktober 2014,  manggantian Wardana nan ditunjuak sabagai Duta Besar RI untuak Turki. Dino pernah manjadi Duta Besar Indonesia untuak Amerika Sarikat nan dilantiak pado tanggal 10 Agustus 2010 dek Presiden Susilo Bambang Yudhoyono, kamudian maundurkan diri pado bulan September 2013 untuak maikuti Konvensi Calon Presiden dari Partai Demokrat.

## Lata balakang
Dino dilahiakan dari pasangan Hasyim Djalal (apak) jo Jurni (mandeh). Urang tuonyo barasa  dari Ampek Angkek, Agam, Sumatera Barat. Ayahnyo, Hasyim Djalal,  adolah saurang diplomat Indonesia nan tanamo.

## Karier
Kariernyo dimulai pado taun 1987 pado wakatu inyo masuak Departemen Luar Negeri. Babarapo jabatan pantiang pernah dipaciknyo, antaro lain sabagai Jubir Satgas P3TT (Pelaksana Penentuan Pendapat di Timor Timur), Kapalo Departemen Politik KBRIA Washington jo Direktur Amerika Utara dan Tengah di Departemen Luar Negeri. Inyo sempat manjabat sabagai Direktur Urusan Amerika Utara jo Amerika Tangah di Departemen Luar Negeri Republik Indonesia, sabalun akhirnyo ditunjuak sabagai juru bicara Presiden basamo Andi Mallarangeng katiko Susilo Bambang Yudhoyono manjadi presiden Indonesia.

## Pandidikan
Dino Patti Djalal manampuah pandidikan di SD jo SMAi Al Azhar, kamudian malanjuikan ka Mclean High School, Amerika Sarikat, satalah tu lanjuik maambiak S-1 di Carleton University. Inyo mandapek gala M.A. dari Universitas Simon Fraser di Kanada, kamudian  mandapek gala doktor dalam hubungan internasional dari London School of Economics and Political Science.

## Kaluarga
Bini inyo, Rosa Rai Djalal, adolah saurang dokter gigi. Dari parnikahannyo jo Rosa, Dino mampunyoi tigo urang anak nan banamo Alexa, Keanu, jo Chloe. Adiaknyo, Iwan Djalal, bakarajo sabagai eksekutif di sabuah parusahaan swasta. Sadangkan  kakaknyo nan banamo Dini Djalal, bakarajo sabagai wartawan di Amerika Sarikat.

## Rujuakan

## Pautan lua

*  Dino Patti Djalal di laman web RepublikaDino Patti Djalal di situs Republika
*  Sifat jo kapra Dr. Dino Patti Djalal
Hasjim Djalal

Prof. Dr. **Hasjim Djalal**, M.A. (EYD: **Hasyim Jalal**, ) adolah saurang diplomat Indonesia jo ahli hukum lauik internasional. Anaknyo nan kaduo, Dino Patti Djalal, maikuti jajaknyo sabagai diplomat. Pado 2010, Dino Patti Djalal manjabat sabagai Duta Besar Bakuaso Panuah untuak Amerika Sarikat.

## Karier
Karier Hasjim nan di pamarentahan bamulo taun 1980. Inyo pernah manjabat sabagai duta besar Indonesia untuak PBB (1981-1983), duta besar Indonesia untuak Kanada (1983-1985), duta besar Indonesia untuak Jerman (1990-1993), sarato duta besar kaliliang pado maso pamarintahan Presiden Soeharto jo BJ Habibie. Hasjim juo dipacayo untuak manjabat sabagai anggota dewan maritim Indonesia, panasihat senior menteri maritim jo perikanan, jo panasihat kapalo staf TNI Angkatan Laut, sarato batugas di kantua Menteri Percepatan Pembangunan Indonesia Timur, jo katua Otoritas Dasar Laut Internasional. Inyo manarimo gala Master of Law dari Universitas Virginia. Inyo adolah mahasiswa Indonesia partamo di universitas tasabuik.

Haslim Djalal dikana sabagai tokoh nan bajaso ateh konsep kawilayahan Nusantara, nan awalnyo indak diakui dek hukum internasional, akhianyo manjadi bagian integral dalam Konvensi Hukum Laut Internasional PBB. Wilayah darek jo maritim Indonesia alah menjadi kasatuan, indak lai tapacah-pacah, sadangkan wilayah kadaulatan sarato yurisdisksi maritim Indonesia tumbuah sacaro pesat dari 2 juta km2 manjadi 5,8 juta km2.

## Kapanulihan
Hasjim Djalal adolah panulih buku *Indonesia Struggle for the Law of the Sea* (1979) jo *Indonesia and the Law of The Sea* (1995) sarato *Preventive Diplomacy in Southeast Asia: Lesson Learned* (2003). Sasudah pensiun pado taun 1994, inyo masih aktif manulih buku jo artikel di babagai media jo bapidato di babagai forum tantang masalah hukum lauik internasional.

## Karya
* *Perjuangan Indonesia di Bidang Hukum Laut* (1979)
* *Shared Perceptions of Canada-ASEAN Relations: Speech* (1984)
* *Indonesia and the Law of the Sea* (1995)
* *Preventive Diplomacy in Southeast Asia: Lessons Learned* (2002)
* *An Indonesian Perspective on Security and Terrorism* (2004)
* *Seeking Lasting Peace in Aceh* (2006)
* *Maritime Security in Southeast Asia: U.S., Japanese, Regional, and Industry Strategies* (2010)

## Tanda Kehormatan
* :
** Bintang Mahaputera Utama (13 Agustus 1999)
** Bintang Jasa Utama (11 Agustus 1994)

## Rujuakan

; Daftar pustaka
*

## Pautan lua
*  Profil di Tokoh Indonesia
Nevi Zuairina

Hj. **Nevi Zuairina**  () adolah saurang politikus Indonesia dari Partai Keadilan Sejahtera (PKS) nan manjabaik sabagai anggota Dewan Perwakilan Rakyat Republik Indonesia pariode 2019-2024 sajak 1 Oktober 2019.  Inyo manjadi ciek dari ampek padusi dari daerah Sumatera Barat nan luluih untuak manjadi anggota DPR RI basamo Lisda Hendrajoni, Athari Gauthi Ardi, jo Rezka Oktoberia (indak tapiliah sacaro langsung, tapi PAW).

Nevi adolah bininyo Irwan Prayitno, Gubernur Sumatra Barat pariode 2010-2015 jo 2016-2021. Samo-samo jo lakinyo, inyo aktif bakarajo sabagai Ketua Tim Penggerak Pemberdayaan Keluarga (TP-PKK) Sumatera Barat.

## Latar balakang

Nevi Zuairina lahia di Jakarta pado 20 September 1965. Ayahnyo, Drs. H. Zulchair Narun, adolah saurang pensiunan Departemen Industri Republik Indonesia nan barasa dari daerah Salido, IV Jurai, Pantai Selatan, nan basuku Jambak. Ibunyo, Hj. Elbiza Rose, barasa dari Indaruang, Lubuak Kilangan, Padang nan basuku Suku Sepanjang.

Nevi mamulai pandidikan di Sekolah Dasar 01 Pagi Rawamangun Jakarta. Inyo luluih pado taun 1978. Satalah tu, Nevi malanjuikkan pandidikan ka SLTP Negeri 74 Jakarta (luluih taun 1981) jo SLTA Negeri 31 Jakarta (luluih taun 1984).

Nevi bakuliah di Jurusan Kimia FMIPA Universitas Indonesia pado 1984. Taun 1985, pado umua 20 taun, Nevi manikah jo Irwan Prayitno, yang katiko itu mahasiswa Fakultas Psikologi UI. Samo-samo jo lakinyo, Nevi badakwah sarato aktif dalam kagiatan sosial masyarakaik. Nevi indak manyalasai studinyo surang nan baranti kuliah pado taun 1987. Sasudah Irwan kuliah, kagiatan dakwah inyo balanjuik jo caro mangambangan kagiatan dakwah di kampus Universitas Andalan jo IKIP Padang (kini ko Universitas Negeri Padang).

## Pemilu 2019
Nevi Zuairina tapiliah sabagai anggota DPR RI Pariode 2019-2024 sasudah mandapekan 52.141 suaro malalui Partai Keadilan Sejahtera untuak dapil Sumatera Barat II.

## Kontroversi
Nevi sempat viral pado akhia Desember 2019. Inyo di dalam grup WhatsApp komisi anggota DPR-RI, tapeknyo pado 15 Desember 2019, maancam anggota DPR dari Sumbar pulo nan banamo Andre Rosiade. Andre nan katiko tu acok mangaritik Gubernur Irwan Prayitno di sabuik dek Nevi bisa sajo ditembak mati dek pandukuang lakinyo. Andre maraso tarancam, tapi tatap manyatokan kritik ka Irwan nan manuruiknyo labiah acok bajalan ka luar nagari untuak dinas. 

Sasudah kasus ko viral, Irwan Prayitno manjalehan baso iko hanyo nasihat dek karano Irwan jo Nevi alah lamo basamo jo Andre sajak 1999 sahinggo Andre dianggap adiaknyo. Sadangkan manuruik Faldo Maldini iko hanyo bahaso kiasan. Pado 18 Desember 2019 Andre basuo jo Nevi jo Irwan di Auditorium Gubernuran Sumatera Barat, Padang. Andre basalam pipi jo Irwan jo duduak sameja samo Nevi.

## Rujuakan



## Pautan lua

* 
* 
*
Bara Ilham Bakti Perkasa

Bara Ilham Bakti Perkasa labiah dikana jo namo Tanboy Kun adolah saurang *food vlogger* Indonesia nan banyak ditonton channel nyo di youTube. Konten Tanboy Kun agak bedo karano nyo makan jo porsi nan sangaik banyak bahkan ndak normal untuak ukuran manusia normal pado umumnyo alias mukbang gadang. Channel YouTube Tanboy Kun kini alah mancapai 18 juta pangikuik dan manjadi akun food vlogger Indonesia nan paliang banyak diikuikan jo mampunyoi panghasilan nan tinggi. Tanboy Kun lahia di Padang pado 18 November 1993 dan kini fokus manjadi *food vlogger* tanamo di Indonesia.

## Maso Sikolah
Tanboy Kun basikolah mulonyo di SD 06 Lapai, Padang, lalu malanjuikan ka SMPN 12 Padang dan di SMAN 10 Padang. Katiko luluih dari SMAN 10 Padang, inyo mancubo tes SNMPTN untuak masuak kampus nagari namun indak luluih dan ndak indak kuliah dahulu salamo satahun. Salamo indak kuliah, nyo bae les akuntansi komputer. Lalu nyo bae marantau ka Jakarta dan bakuliah di Universitas Gunadarma jurusan Akuntansi dan luluih tahun 2016. Channel YouTube tabantuak katiko Tanboy Kun manunggu wisudanyo tahun 2017 dan basamo tigo urang kawannyo tarnyato ado artinyo dek Tanboy Kun. Namo channel ko baasa dari kato *Tan* nan dalam bahaso inggrih baarti warno coklaik, *Boy* nan dalam bahaso inggrih baarti anak laki-laki, *Kun* artinyo anak laki-laki juo tapi dalam bahaso Japang karano inyo suko nonton anime Japang.

## ''Channel YouTube''
Tanboy Kun fokus mambuek konten khusus makan gadang atau mukbang makanan padeh. Inyo mangaku tainspirasi dari konten Matt Stonie jo Yuka Kinoshita. Videonyo nan bajudua "*Gokil !! 2,5 Kg Nasi Padang Challange"* adolah video partamo dalam channelnyo nan di upload tanggal 27 Oktober 2016. dan video *"Gila!!! 10 Ayam dan 3 Cheese Burger McDonald Pake 2 Botol Samyang Nuclear 4x Lebih Pedas"* nan diunggah 13 Juli 2019 alah ditonton labiah dari saratuih juta kali di YouTube.

Tahun 2020 Tanboy Kun mandapek panghargoan dari *Diamond Play Button* dari *YouTube* untuak *YouTuber* nan mamiliki labiah dari sapuluah juta pangikuik. Tanboy Kun parnah juo dapek panghargoan dari Global TV untuak kategori *Video Content Creator Awards* dalam nominasi *Content Creator Kuliner Tafavorik* di tahun 2021 nan kapatang.

## Kawin
Tanboy Kun alah kawin jo Anasiha Putri Sakina pado 12 Desember 2018 dan mamparoleh anak gadih nan diagiah namo Khaira.

## Bakonfliak jo Irfan Hakim
Tanboy Kun sampaik saliang sindia jo Irfan Hakim. Irfan Hakim parnah mangaku masuak rumah sakik dek karano tantangan Tanboy Kun makan karipik padeh namun Tanboy Kun ndak picayo dan manjawek kalau Irfan Hakim cuma drama dan video Irfan Hakim jo kru lalok di RS itu dilabiah-labiahan karano hanyo numpang bariang sabanta sajo. Tanboy Kun akhianyo minta maaf ka Irfan Hakim satalah sabalunnyo kanai bully dek netizen di media sosial dan kini urang baduo tu alah damai.

= Rujuakan =
Awaludin

**Awaludin** () adolah saurang aktor jo sutradara Indonesia. Inyo pernah manjadi peran utamo dalam film *Kasih Ajah*, *Akibat*, *Kalung Mutiara*, *Lagak International*, jo *Taman Harapan*. Inyo saangkatan jo Rd Mochtar, Fifi Young, A. Hamid Arief, jo Darussalam.

## Karier
Sajak taun 1936 Awaluddin tajun ka dunia teater sabagai pamain sandiwara. Duo taun kamudian inyo manjadi pimpinan rombongan sandiwara. Pado taun 1944 inyo bagabung jo rombongan sandiwara Bintang Surabaya nan dipimpin dek Fred Young. Pado taun 1946 inyo mamimpin rombongan Pantjawarna nan dipunyoi dek Djamaluddin Malik sampai pado panyerahan kadaulatan dek Balando.

Inyo partamo kali bamain dalam film *Inspektur Rachman* (1950). Partamo kalinyo manjadi sutradara dalam film *Buruh Bengkel* (1956). Sasudah kalua dari Persari nan alah di turuikannyo sajak taun 1951, pado taun 1957 inyo bagabuang baliak ka dunia teater jo rombongan Gema Masa. Rombongan iko kamudian manjadi parusahaan film Gema Masa Film nan pernah dikapaloinyo sabagai Direktur Muda.

Salain itu, inyo juo pernah manjadi anggota Dewan Film Nasional.

Pado taun 1955 Awaludin mandapek Piala FFI (sabagai aktor pendukung) dalam film ''Lewat Djam Malam''. Pado ajang FFI 1978, untuak film *Pembalasan Si Pitung* (1977), inyo mandapek piala khusus sabagai "aktor angkatan lamo nan tetap satia di bidang profesi inyo dan masih mampu mambaokan peran sacaro rancak". 

Duo taun tarakhir dalam hiduiknyo diabiskan untuak bamain sandiwara TV basamo Marlia Hardi jo Didu dalam acara *Keluarga Marlia Hardi*, nan ditayangan di TVRI.

## Filmografi
### Pemeran
#### 1950-an

* *[[Inspektur Rachman]]* - 1950
* *[[Akibat]]* - 1951
* *[[Bunga Rumah Makan]]* - 1951
* *[[Sepandjang Maliboro]]* - 1951
* *[[Rodrigo De Villa]]* - 1952
* *[[Dr. Samsi]]* - 1952
* *[[Leilani]]* - 1953
* *[[Bintang Baru]]* - 1954
* *[[Lewat Djam Malam]]* - 1954
* *[[Pegawai Tinggi]]* - 1954
* *[[Lagak International]]* - 1955
* *[[Tjalon Duta]]* - 1955
* *[[Kekasih Ajah]]* - 1955
* *[[Gadis Sesat]]* - 1955
* *[[Djanjiku]]* - 1956
* *[[Pemetjahan Polgami]]* - 1956
* *[[Karlina Marlina]]* - 1957
* *[[Taman Harapan]]* - 1957
* *[[Sekedjap Mata]]* - 1959

#### 1960-an

* *[[Ibu Mertua]]* - 1960
* *[[Pesta Musik La Bana]]* - 1960
* *[[Santy]]* - 1961
* *[[Djakarta By Pass]]* - 1962
* *[[Tudju Pahlawan]]* - 1963
* *[[Bakti]]* - 1963
* *[[Penjesalan]]* - 1964
* *[[Manusia dan Pristiwa]]* - 1968

#### 1970-an

* *[[Dibalik Pintu Dosa]]* - 1970
* *[[Tuan Tanah Kedawung]]* - 1970
* *[[Benyamin Brengsek]]* - 1973
* *[[Mei Lan, Aku Cinta Padamu]]* - 1974
* *[[Ratapan dan Rintihan]]* - 1974
* *[[Tarsan Kota]]* - 1974
* *[[Tarsan pensiunan]]* - 1976
* *[[Cinta Kasih Mama]]* - 1976
* *[[Suci Sang Primadona]]* - 1977
* *[[Istri Dulu Istri Sekarang]]* - 1978

### Sutradara

* *[[Buruh Bengkel]]* - 1956
* *[[Kalung Mutiara]]* - 1960
* *[[Nelajan Dari Pantai Seberang]]* - 1961
* *[[Piso Komando]]* - 1967
* *[[Beranak Dalam Kubu]]* - 1971
* *[[Di Udjung Badik]]* - 1971
* *[[Mayat Cemburu]]* - 1973
* *[[Seharum Hati Ibu]]* - 1977
* *[[Bulan Madu]]* - 1979

## Pangharagoan jo nominasi

## Rujuakan
;Catatan kaki


;Daftar pustaka
* 

## Pautan lua
*
Bachtiar Chamsyah

**H. Bachtiar Chamsyah, S.E.** () adolah saurang politikus Indonesia dari Partai Persatuan Pembangunan (PPP). Inyo pernah manjabat sabagai Mantari Sosial Indonesia periode 2001-20 Oktober 2009 dan sabalumnyo sabagai Anggota DPR-RI dari PPP.

## Riwayaik

### Kahidupan pribadi
Bachtiar Chamsyah lahia pado tanggal 31 Desember 1945 di Sigli, Pidie, Aceh, anak dari pasangan Minangkabau nan barasa dari Bayua, Maninjau, Agam, Sumatera Barat nan marantau ka Aceh.

Inyo babini jo saurang padusi banamo Roshidah Hanum. Dari panikahannyo, kaduonyo punyo tigo urang anak, yaitu Roshi Ika Putri, Muhammad Iqbal, jo Rini Irawati.

Bini Bachtiar maningga akibaik kanker pado taun 2009. Satalah manduda salamo sakitar tigo taun, inyo manikah baliak pado tanggal 10 Juni 2012 jo Indah Hayati, mantan sekretarisnyo samaso manjadi Anggota DPR-RI jo Menteri Sosial.

### Pandidikan jo karier
Inyo manyalasaian pandidikan sarjana di Fakultas Ekonomi, Universitas Medan Area pado taun 1997. Salamo manjadi mahasiswa inyo aktif di organisasi Pelajar Islam Indonesia (PII). Kagiatannyo dalam baorganisasi mambueknyo ditunjuak sabagai Katua Majelis Pertimbangan Pusat Partai Persatuan Pembangunan.

## Korupsi
Sasudah indak duduak di kabinet, tim investigasi Komisi Pemberantasan Korupsi (KPK) manetapkannyo sabagai tersangka dugaan korupsi pangadoan masin jaik jo impor jawi di Departemen Sosial (kini Kementerian Sosial). Panatapan statusnyo sabagai tersangka dikaluan KPK pado patangahan Januari 2010. Dari hasil panyidikan, inyo didakwa jo pasal berlapis, yakni pasal 2 (1), pasal 3, dan pasal 11 Undang-undang No 31/1999 tentang Pemberantasan Tindak Pidana Korupsi.

Kasus iko dimulai dari proyek pangadoan sakitar 6.000 unit masin jaik pado wakatu inyo manjadi menteri pado taun 2004. Program iko takaik jo program pangentasan kamiskinan sanilai Rp 51 miliar. Dalam pangadoan masin jaik, Departemen Sosial bakarajo samo jo PT Ladang Sutera Indonesia (Lasindo). Dari hasil pamareksaan dek Badan Pemeriksa Keuangan, tabukti baso urang nan mandapek bantuan indak tapek sasaran. Panarimo bantuan antaro lain pamilik usaho konveksi di Jawa Timur jo Sumatera Utara.

Sasudah proyek masin jaik, Depsos mambukak baliak proyek pangadoan impor sapi pado taun 2006. Tim panyidik manamuan indikasi adonyo karugian nagara sanilai Rp 3,6 miliar dari total nilai proyek nan sanilai Rp 19 miliar. Manuruik juru bicaro KPK, Johan Budi SP, proyek pangadoan masin jaik jo impor jawi malibatkan sajumlah rakanan malalui panunjuakan langsuang. Dek karano itu, Bachtiar diduga talibaik dalam kasus korupsi panjualan jawi impor dari Australia jo masin jaik dalam program Pangentasan Fakir Miskin Departemen Sosial periode 2004-2006, nan karugian finansial nagara mancapai RP 28,1 M.

Pado tanggal 22 Maret 2011, majelis hakim Pengadilan Tindak Pidana Korupsi mamutuihan baso Bachtiar Chamsyah basalah sarato dihukum sataun salapan bulan panjara jo dando Rp 50 juta subsider tigo bulan panjaro.

## Rujuakan
Harry Azhar Azis

**Harry Azhar Azis** () adolah saurang ahli ekonomi jo politikus Indonesia. Inyo manjabat sabagai Katua Badan Pemeriksa Keuangan Republik Indonesia dari 21 Oktober 2014 sampai 21 April 2017. Sabalun itu, inyo manjabat sabagai anggota DPR RI dari Partai Golkar untuak mewakili daerah pamilihan Kapulauan Riau. Salamo manjabat, inyo manjadi Wakil Ketua Komisi XI nan mambidangi urusan Keuangan, Parancanaan Pambangunan Nasional, Perbankan, jo Lembaga Keuangan Bukan Bank. Salain itu, inyo juo duduak di Badan Legislasi DPR RI. Sabalun aktif dalam dunia politik, inyo pernah manjadi dosen di babarapo universitas sarupo Universitas Tarumanegara, UPN Veteran, jo Universitas Indonesia.

## Kaluarga
Harry Azhar Azis nan badarah Minangkabau iko manikah jo saurang padusi banamo Amanah Abdulkadir, nan dikaruniai tigo urang anak, yaitu Mina Azhar, Hanifah Azhar, jo Ibrahim Azhar.

## Karier
Pado tanggal 21 Oktober 2014, Harry dipiliah sabagai Katua BPK malalui pamungutan suaro nan diadokan dek sambilan anggota. Harry mandapek lima suaro, samantaro pasaingnyo Rizal Djalil mandapek ampek suaro. Samantaro itu, Moermahadi Soerja Djanegara mamutuskan untuak mundur dari pamilihan ketua.

Pado taun 2010, taungkap baso parusahaan Sheng Yue International di Panama didirian dek Harry Azhar Azis, nan mangaku sabagai direksi dari taun 2010 sampai 2015, sataun sasudah manjabat ketua BPK.

## Kamatian
Harry Azhar Azis maningga dunia pado tanggal 18 Desember 2021 pado umua 65 taun. Inyo dikubuan di Taman Makam Pahlawan Kalibata.

## Riwayaik
### Pandidikan

* SDN 2 Tanjung Pinang (1969)
* SMPN 2 Tanjungpinang
* SMPN 74 Jakarta (1972)
* SMAN 4 Jakarta (1974)
* B.Sc. dan MS.c dari APP & STMI, Jakarta (1985)
* S2 (MA) dari University of Oregon, Oregon, Amerika Sarikat (1990)
* S3 (PhD) dari Oklahoma State University, Oklahoma, Amerika Sarikat (2000) 

### Jabatan

* Wakil Direktur CV Indonesia Express/Forex.
* Peneliti Senior PAN Asia Research (1985-1987)
* Peneliti Senior PAN Asia Research (1990-1993)
* Pembantu Dekan/Ketua STEI (1991-1993)
* Konsultan PT. Pertamina – BSP (2002-2003)
* Direktur dan Pemilik Sheng Yue Limited
* Presiden Direktur IEGOV (2003-2004)

### Jabatan di lambago pamarintahan

* Tim Ahli Bidang Ekonomi PAH II BP MPR RI (2001-2002)
* Anggota Komisi Konstitusi (MPR RI) (2003-2004)
* Wakil Ketua Komisi XI DPR RI (2009-2014)
* Ketua Badan Pemeriksa Keuangan (BPK) 2014-2019

### Pangalaman organisasi

* Ketua Umum PB HMI (1983-1986)
* Sekretaris Umum BMPSI/APTISI Jakarta (1991-1995)
* Permias (1996-2000)
* Tim Ekonomi DPP Partai Golkar (2001-2004)
* Wakil Ketua Balitbang DPP Golkar (2003-2005) 

## Pangharagoan

* Mahasiswa Teladan APP Departemen Perindustrian RI (1976)
* Youth Leader Program to USA, Washington DC (1986)
* Namanya masuk dalam Panama Paper sebagai pemilik perusahaan cangkang Sheng Yue International Limited (2016)
*  Bintang Mahaputera Utama (2019)

## Rujuakan
Sukma Ayu

**Sukma Ayu** () adolah saurang aktris jo model Indonesia nan paliang dikana sajak mamarankan Rohaye dalam sinetron *[[Kecil Kecil Jadi Manten]]* pado taun 2002. Inyo marupokan anak dari panulih jo sutradara Misbach Yusa Biran jo aktris Nani Widjaja.

## Karier
Sukma Ayu adolah anak kaampek dari panulih jo sutradara tanamo Indonesia, Misbach Yusa Biran, jo aktris Nani Widjaja. Adiaknyo, Chaya Kamila, juo baprofesi sabagai saurang aktris film. Sasudah tampil sabagai model dalam iklan untuak Emeron, Jas Juice, dan lainnyo, Sukma mamulai debutnyo di televisi jo sinetron *Wajah Perempuan*. Kamudian inyo tampil di sinetron lain sarupo *Terpesona* , *[[Jin & Jun]]* jo *Doa dan Anugerah*. Sinetron nan mampopuleran namonyo adolah *Kecil-Kecil Jadi Manten* pado taun 2002, nan banyak dipuji jo populer di kalangan pemirsa. Inyo mamainkan peran utamo dalam sinetron itu, saurang padusi tomboi banamo Rohaye. Inyo mambotakan kapalo inyo sarato balatiah bamain bola untuak perannyo. Sinetron iko acok dianggap sabagai salah satu sinetron komedi remaja Indonesia nan tabaik.

## Kamatian
Pado tanggal 9 April 2004, Sukma Ayu pingsan satalah tajatuah di Jakarta Pusat katiko sadang manikmati akhir pakan jo kawan-kawannyo dan harus dioperasi untuak luko nan disababkan dek jatuahnyo. Tapi, sasudah operasi, inyo mangalami hematoma jo barado dalam kondisi koma. Inyo  koma salamo limo bulan, jo maningga di rumahnyo di Sentul, Babakan Madang, pado tanggal 25 September 2004, akibaik sarangan jantuang pado umua 24 tahun. Inyo dikubuan di TPU Batu Tapak, komplek Pesantren Al Ihya, Insan Kamil, Kelurahan Pasir Jaya, Bogor. Apaknyo nan maningga pado taun 2012 dikubuan di tampek nan samo jo inyo.

## Filmografi
### Film

### Serial televisi

## Rujuakan

## Pautan lua
*
Shireen Sungkar

Hj. **Shireen Sungkar, S.I.Kom** () adolah saurang pemeran, presenter, panyanyi jo model Indonesia. Inyo dikana sajak mambintangi sinetron *[[Cinta Fitri]]*.

## Kahidupan pribadi
Shireen adolah anak dari aktor Indonesia, Mark Sungkar nan badarah Yaman jo aktris Indonesia badarah Minangkabau, Fanny Bauty, sakaligus kakak dari model, aktris, panyanyi jo perancang busana Indonesia, Zaskia Sungkar.

Sabagai wujud syukur ateh kasuksesannyo dalam mamerankan Fitri, Shireen manjalani ibadah umroh sakaligus marayoan hari rayo Idul Fitri 1428 H di tanah suci Makah. Shireen barangkek jo kaduo urang gaeknyo, Mark Sungkar jo Fanny Bauty, sarato Zaskia Sungkar, jo adiaknyo Yusuf. Inyo barangkek pado tanggal 6 Oktober jo babaliak ka Jakarta pado Selasa, 16 Oktober 2007.

Dalam kahidupan asmaranyo, Shireen Sungkar bapacaran jo Teuku Wisnu. Shireen manikah jo Teuku Wisnu pado tanggal 17 November 2013. Kaduonyo alah dikaruniai tigo urang anak, yaitu Teuku Adam Al Fatih nan lahia pado tanggal 10 September 2014, Cut Hawwa Medina Al FatiH nan lahia pado 25 Juli 2016, jo Cut Shafiyyah Mecca Al Fatihi nan lahia pado taun 2018.

Shireen juo marupokan kamanakan dari Reinier Dt. Intan Batuah, Wakil Wali Kota Solok, Sumatera Barat periode 2016-2021.

## Karier
Shireen Sungkar mamulai kariernyo sabagai semifinalis GADIS sampul 2006. Inyo suko baakting sajak ketek. Shireen manamukan kabaruntungan katiko maanta eteknyo ikuik casting di SinemArt. Sinetron partamo inyo adolah peran pandukuang dalam sinetron *Bukan Diriku* basamo Baim Wong jo Ririn Dwi Ariyanti. Namo inyo mulai dikana sajak mambintangi sinetron *Wulan* basamo Dhini Aminarti. Sinetron lain nan pernah juo inyo bintangi antaro lain *Puteri Duyung* jo *Perempuan Teraniaya*.

Lapeh dari SinemArt, Shireen pindah ka MD Entertainment jo langsuang mandapek peran utamo sabagai Fitri dalam sinetron *Cinta Fitri* nan mampopuleran namonyo jo tayang sampai tujuah musim.

Indak hanyo akting sajo doh, tapi Shireen punyo bakat pulo dalam bidang tariak suaro. Basamo jo kakaknyo, Zaskia Sungkar, inyo mambantuak duo vokal The Sisters. Album debut inyo nan bajudul *The Journey of Love* dirilis pado tanggal 25 Juli 2008.

### Pandidikan

* SMA Triguna jurusan IPS (2006-2009) 
* Universitas Moestopo (Beragama) jurusan Ilmu Komunikasi (2010–2016)

## Filmografi
### Film

### Televisi

## Rujuakan

## Pautan lua

*
Basrief Arief

**Basrief Arief**, S.H., M.H. () adolah Jaksa Agung Indonesia nan mamulai jabatannyo pado tanggal 26 November 2010 sampai 20 Oktober 2014, basamo Darmono jo Andhi Nirwanto sabagai Wakil Jaksa Agung.

## Kaluarga
Basrief Arief adolah anak dari pasangan Bagindo Bachtiar Arief jo Siti Aminah, urang Minangkabau nan barasa dari Padang Pariaman nan marantau ka Muara Enim, Sumatra Selatan. Ayah Basrief adolah salah surang pajabat di PN Tambang Arang Bukit Asam sampai inyo maningga.

Basrief manikah jo Asminar nan barasa dari Pakanbaru, Riau. Pasangan iko dikaruniai tigo urang anak, yaitu Abraham Arief, Barnal Arief, jo Elfira Arief, sarato ampek cucu.

## Pandidikan jo karier
Basrief Arief adolah lulusan Fakultas Hukum Universitas Andalas jo Program Pascasarjana Universitas Padjadjaran.

Basrief Arief mamulai kariernyo sabagai Asisten Pidum Kejaksaan Tinggi Jakarta, kamudian sabagai Staf Ahli Kajaksaan Agung RI, Kapalo Biro Umum, jo Kapalo Kajaksaan Tinggi Jakarta. Inyo pernah juo manjabat sabagai Kapalo Kajaksaan Negeri Belawan, kamudian manjabat Kapalo Kajaksaan Negeri Cibinong, jo Kapalo Kajaksaan Negeri Jakarta Pusat. Basrief adolah Wakil Jaksa Agung pado taun 2005 sampai inyo pensiun pado bulan Februari 2007. Babarapo pandidikan kadinasan nan ditampuahnyo sasudah bagabuang jo Kajaksaan Agung antaro lain pandidikan Susdas Wira Intel (1987), Trampil Jaksa Pidum (1988), Spadya (1990), Penyelundupan (1992), Sespanas (1995), Lemhanas (1991), sarato Perjanjian RI-Prancis (2003) di Parancih. Arief dilantiak di Istana Nagari dek Presiden Susilo Bambang Yudhoyono pado hari Jumat, 26 November 2010. Inyo manggantian Hendarman Supandji nan alah salasai maso jabatannyo.

Namo Basrief Arief banyak disabuik sajak taun 2000 katiko inyo manjabat sabagai Kapalo Bagian Humas Kajaksaan Agung, nan kamudian bakambang sairiang jabatannyo sabagai Jaksa Agung Muda Intelijen. Dalam jabatan itu, Basrief pernah manjadi Ketua Tim Terpadu Pencari Terpidana dan Tersangka Perkara Tindak Pidana Korupsi, atau labiah populer disabuik Tim Pancari Koruptor. Inyo mandapek tanda kahormatan Bintang Mahaputera Adipradana pado taun 2014 dari Presiden Susilo Bambang Yudhoyono.

## Maningga dunia
Basrief Arief maningga dunia pado hari Selasa, 23 Maret 2021 pado umua 74 taun. Janazahnyo dikubuan di Taman Makam Pahlawan Kalibata, Jakarta.

## Tando kahormatan
* Tanda Kehormatan Satyalancana Karya Satya (10 tahun)
* Tanda Kehormatan Satyalancana Karya Satya (20 tahun)
* Tanda Kehormatan Satyalancana Karya Satya (30 tahun)
* Bintang Mahaputera Adipradana Tahun 2014

## Rujuakan
Ammar Zoni

**Muhammad Ammar Akbar** (), labiah dikana sabagai **Ammar Zoni** adolah saurang pemeran, presenter, panyanyi, jo model Indonesia katurunan Minangkabau. Inyo dikana samanjak mambintangi sinetron *7 Manusia Harimau*.

## Kahidupan awal jo pribadi
Ammar barasa dari kaluarga parantau Minangkabau. Ayahnyo banamo Suhendri Zoni Alruvi jo mandehnyo banamo Sri Mulyatini. Inyo sempat tingga di Muaro Labuah katiko baumua 16 taun jo niniaknyo.

Ammar batunangan jo aktris Irish Bella pado tanggal 12 Februari 2019 jo manikah pado tanggal 28 April 2019. Pado tanggal 18 September 2020, kaduonyo dikaruniai surang anak laki-laki nan banamo Air Rumi Akbar. Pado tanggal 23 Agustus 2022, pasangan ko dikaruniai surang anak padusi nan banamo Amala Puti Sabai Akbar.

## Karier
Salamo kurang labiah 2,5 taun, inyo mampalajari dunia seni peran di Sakti Actor Studio nan dipunyoi dek Eka Sitorus. Kamudian, Ammar mamulai kariernyo sabagai model jo maikuti kompetisi nan diadokan dek majalah *Aneka Yess!* pado taun 2011. Inyo berhasil sampai ka babak final jo maraih gala Top Guest.

Pado taun 2014, inyo mamulai debutnyo dalam baakting jo mambintangi sinetron *Khanza 2*. Inyo juo dipacayo untuak manjadi pamain utamo dalam film *Retak Gading* basamo Christine Hakim jo Jajang C. Noer.

Namonyo samakin dikana katiko mambintangi sinetron *7 Manusia Harimau*. Sinetron iko mambuek Ammar mamanangkan babagai panghargaan.

Sasudah vakum bamain sinetron salamo 3 taun, pado taun 2022 inyo bamain sinetron baliak, yaitu dalam judul *Ikatan Cinta* sabagai Ammar Mahendra.

## Kasus
Pado tanggal 7 Juli 2017, inyo ditangkok dek Tim Pemburu Narkoba Kepolisian Resor Metro Jakarta Pusat di rumahnyo di kawasan Depok, Jawa Barat. Pado wakatu itu, polisi manamuan bukti barupo daun ganjo kariang sabarek 39,1 gram nan dipakainyo untuak marelaksasikan dirinyo di tangah kasibukannyo.

Ammar Zoni untuak kaduo kalinyo ditangkok dek karano kasus narkoba. Pado tanggal 8 Maret 2023, inyo ditangkok baliak dek polisi di Sentul, Bogor, dek karano mangonsumsi sabu sabarek satu gram. Inyo dibebaskan pado tanggal 27 Oktober 2023.

Indak sampai duo bulan sasudah bebas, Ammar Zoni ditangkok baliak pado tanggal 12 Desember 2023 untuak katigo kalinyo ateh kapamilikan narkoba di kawasan Serpong, Tangerang Selatan, jo ditamuan narkoba bajenis ganjo jo sabu.

## Rujuakan

## Pautan lua
*
Natasha Rizky

**Natasha Rizky Pradita** () adolah saurang pemeran, presenter jo model Indonesia. Inyo mamulai kariernyo dari modeling, nan manjadi juara kaduo dalam pamilihan Gadis Sampul taun 2008.

## Kahidupan awal
Natasha adolah anak dari pasangan kaluarga asa Minangkabau, Dasnir Makmur Sutan Bagindo Alan jo Elmawita.

## Karier
Karier Natasha bamulo sajak inyo maikuti kompetisi GADIS sampul majalah *GADIS* pado taun 2008 dan berhasil manjadi juara II. 

Natasha Rizky partamo kali muncul di dunia hiburan dalam salah satu sinetron di Trans TV bajudul *Cinta Cenat Cenut*. Sajak itu, inyo pun mulai mangambangkan kariernyo jo mangikuti babarapo *casting*. Kamudian inyo mulai bamain dalam sajumlah film, sinetron, jo FTV. Sasudah itu, inyo mulai mambintangi sajumlah iklan saroman Ponds jo Frisian Flag Hilo. Salain itu, inyo juo mambintangi video klip grup musik Andra and the BackBone.

Natasha Rizky juo pernah manjadi pambao acara di Catatan Seorang Jurnalis di TV One. Natasha juo punyo grup musik baaliran jaz nan banamo JZone.

Pado taun 2011, Natasha Rizky bamain dalam sinetron *Ku Pinang Kau Dengan Bismillah* basamo Dimas Anggara nan ditayangkan dek SCTV.

## Kahidupan pribadi
Pado hari Minggu, 21 April 2013, Natasha resmi manikah jo Deddy Mahendra Desta nan umuanyo tapauik 16 taun jo inyo. Pado tanggal 19 Juni 2023, pasangan iko resmi bacarai.

## Pandidikan

* 1999 - 2005: SD Mexico Jakarta
* 2005 - 2008: SMP Negeri 11 Jakarta
* 2008 - 2011: SMA Islam Harapan Ibu Jakarta

## Filmografi
### Film

### Serial televisi

## Rujuakan

## Pautan lua

* 
* Natasha RizkydariInstagram
* Saluran Natasha RizkydariYoutube nan
Jurnalis Kamil

Prof. Ir.  **Jurnalis Kamil, Ph.D** (lahir 17 Juli 1930) adalah seorang ahli pertanian dan pernah menjabat Rektor Universitas Andalas, Padang, Sumatera Barat periode 1984-1993 menggantikan rektor sebelumnya, Prof. Drs. Mawardi Yunus. Pada tahun 1993, Jurnalis digantikan oleh Prof. Dr. Ir. Fachri Ahmad, MSc.

Jurnalis Kamil adalah alumni dari Fakultas Pertanian Universitas Gadjah Mada, Yogyakarta tahun 1961. Pada tahun 1987, ia menjadi calon Gubernur Sumatera Barat, tetapi ia kalah dari Hasan Basri Durin yang kemudian menjadi gubernur Sumatera Barat ke 5.

## Keluarga
Jurnalis menikah dengan Prof. Zahara Idris, MA. yang juga seorang akademisi. Salah seorang anak mereka, Joserizal Jurnalis, dikenal sebagai aktivis yang mendirikan lembaga pertolongan kemanusiaan, Mer-C.

## Rujuakan
Ahmad Murad Merican

Prof. Dato' Dr. **Ahmad Murad Merican** () adolah saurang cadiak pandai nan takenal di Malaysia. Inyo adolah guru besar, panaliti, jo panulis esai di Institut Antarbangsa Pemikiran dan Peradaban Islam (ISTAC) Universitas Islam Antarbangsa Malaysia (UIAM).

## Riwayaik
Ahmad Murad lahia di Air Itam, Pulau Pinang, pado tanggal 1 Oktober 1956. Amaknyo, Hindoon binti Ahmad, iolah katurunan kalimo dari Datok Jannaton, saudagar Pagaruyuang nan tanamo nan manaruko pamukiman urang Minang di Penang. Amak Hindoon iolah Teh Kalsum binti Ahmad, cucu Datok Jannaton, baniniak mamak pulo ka Yusuf bin Ishak, Presiden Singapura patamo. Apaknyo, Mohammad Noor Merican, iolah saurang Jawi Pekan nan lahia di Tanjong, Penang. Amak Mohammad Noor iolah Wan Saleha Haji Yassin dari Medan. Ahmad Murad manikah jo Salima binti Abdul Jalil dari Alor Setar, Kedah, nan baranji pulo hinggo sampai ka Tuanku Imam Bonjol.

Ahmad Murad mandapek pandidikan awal di Francis Light School dari taun 1964. Lulusnyo inyo masuak ka Penang Free School hinggo taun 1970.
Kanyatoan

**Kanyatoan** atau **realitas**, pado bahaso sahari-hari bararti "hal nan nyato; na sabana-bana ado".

Pangartian sompik manuruik filsafat, ado tingkek-tingkek pado sifaik dan konsep tantang kanyatoan. Tingkek-tingkek iko mancakuik, dari nan paliang subyektif hinggo nan paliang ketat: realitas fenomenologis, kebenaran, fakta, dan aksioma.

Kanyatoan dapek juo bararti jumlah atau agregat dari sadonyo nan nyato tacaliak atau ado dalam suatu sistem, balawanan jo hal-hal nan hanyo imajiner.  Istilah iko paguno juo untuak marujuak pado status ontologis sasuatu, nan manunjuakkan kabaradoan inyo. Pado istilah bando, kanyatoan iyolah totalitas dari suatu sistem, nan ube jo nan indak obe. Partanyaan filosofis tantang hakikat kanyatoan, eksistensi, atau kabaradoan marupoan silek lidah utamo pado ontologi, nan marupoan cabang utamo metafisika pado tradisi filosofis. Partanyoan ontologis batampilkan juo pado baragam cabang filsafat, tamasuak filsafat sains, filsafat agamo, filsafat matematika, dan logika filosofis.  Iko mancakuik babagai partanyoan, misalnyo tantang apo hanyo objek fisik nan nyatk (fisikalisme), apo nan kanyatoan pado dasarnyo indak tagak (misalnyo, Idealisme), apo entitas hipotetis nan indak dapek ba-observasi pado teori ilmiah sabana-bana ado, apo Tuhan ado, apo angko dan objek abstrak lainnyo ado, dan  apo dunia  sabana-bana ado.
Kota Palopo

**[[Koto|kota]] Palopo** adolah marupoan sabuah kota nan ado di provinsi Sulawesi Selatan, Indonesia. kota Palopo sabalunnyo punyo status kota administratif sajak 1986 dan marupokan bagian dari Kabupaten Luwu nan kanduang diubah manjadi kota pado taun 2002" id="mwHQ" rel="mw:WikiLink" title="2002">2002 manuruik Undang-Undang Nomor 11 Tahun 2002 pado tanggal 10 April 2002.

Pado awal pandiriannyo sabagai kota otonom, Palopo tadiri dari 4 kabupaten jo 20 kelurahan. Kota iko punyo laweh wilayah 247,52 km2 dan pado akhir taun 2022 panduduaknyo mancapai 190,867 jiwa.&nbsp;

Ibu kotanya Palopo
Taron Egerton

**Taron David Egerton** () adolah surang palakon dari Inggirih. Inyo tanamo dek baperan sabagai Gary "Eggsy" Unwin dalam **' (2014) jo **' (2017).

## Pautan lua
* 
*  Situs web resmi Corbin Bleu
UDA Holdings

**** atau **UDA** (kato basingkek dari ; sacaro rasmi banamo **UDA Holdings Berhad**) adolah holding  punyo karajaan Malaysia nan babuek pado taun 1996. Katuo UDA pado 13 Mei 2020 iyolah Datuk Jalaluddin. Inyo marupoan Anggota Parlemen Jelebu, Negeri Sembilan dari UMNO - Barisan Nasional manggantian Datuk Hisham Hamdan.
Desember 2023

* Di tangah krisis diplomatik jo Guyana, **[[referendum Venezuela 2023|referendum]]** nan disalanggara'an dek Venezuela mandukuang klaim pemerintah tahadap Guayana Esequiba nan dipasangketokan.
* **[[Siklon Michaung]]** manajang Chennai, Tamil Nadu, India dan menewaskan 17 orang.
* **[[Latusan Gunuang Marapi 2023|Latusan]]** Gunuang Marapi *(poto)* di Sumatera Barat manewaskan 23 pandaki jo malukoi 12 pandaki.
* **[[Sarangan pesawat nirawak Kaduna 2023|Sarangan pesawat nirawak]]** di Kaduna, Nigeria, manewaskan 88 warga sipil jo malukoi 66 warga sipil.
* Pardana Mantari Rwanda ka-6 **[[Faustin Twagiramungu]]** maningga dunia pado umua 78 taun.
:  - 
 - 

:  
 -  -  -  -  -
Januari 2024

* Sultan Johor **[[Ibrahim Iskandar dari Johor|Ibrahim Iskandar]]** dilewakan sabagai Yang di-Pertuan Agong Malaysia manggantian Sultan Pahang Abdullah.
* Niger, Mali, jo Burkina Faso nan alah mambantuak Aliansi Nagara-Nagara Sahil manyatoan kalua dari **[[Masyarakat Ekonomi Nagara-Nagara Afrika Barat]]**.
:  - 
 - 
 - 

:  
 -  -  -  -  - 

* NASA mangakhiri misi **[[Ingenuity]]** di Mars salamo ampia tigo taun jo 72 panerbangan satalah rotor helikopter mangalami karusakan.
* **[[Kabakaran Sikolah Asrama Yingcai|Kabakaran sikolah]]** di Nanyang, Henan, Cino, manewaskan 13 siswa jo malukoi ampek siswa.
* Wahana panjalajah Badan Panjalajah Antariksa Japang **[[Smart Lander for Investigating Moon]]** *(poto purwarupa)* mandarat di Bulan.
:  - 
 - 
 - 

:  
 -  -  -  -  -  -  -    -
Lenong

**Lenong** (bahaso Betawi: لينوڠ *lènong*) adolah seni drama tradisional atau sandiwara rakyat Betawi nan dibawok dalam bahaso Betawi nan barasa dari Jakarta, Indonesia. Seni tradisional iko disampeknyo jo musik ''gambang kromong'' jo alaik musik sarupo *[[gambang]]*, *[[kromong]]*, gong, gandang, *kèmpor*, suliang, jo *kecrek*, sarato alaik musik unsur Tionghoa sarupo *tèhyan*, *kongahyan*, jo *[[sukong]]*. Lakon atau skenario lenong biasonyo manyampaikan pasan moral, iyolah mambantu urang nan lamah, mambanci karusakannyo, jo karajo-karajo nan indak elok. Bahaso nan dipakai dalam lenong adolah bahaso Betawi.

Ado duo jinih lenong, yaitu *lènong dènes* jo *lènong préman*. *Lènong dènes* itu mancaritakan kahiduikan urang-urang rasmi, sarupo carito-carito rajo jo bangsawan. Kalau *lènong préman* itu mancaritakan kahiduikan urang-urang biaso, sarupo caritonyo si Pitung nan takana sabagai "Robin Hood"-nyo urang Batawi. Bahaso nan dipakai juo indak samo. Bahaso nan dipakai di *lènong dènes* itu adolah bahaso Malayu Tinggi nan bacampua jo bahaso Batawi, sadang *lènong préman* mamakai bahaso Batawi rakyat.

## Rujukan